মোঃ ইউসুফ আলী ॥ দিনাজপুর শহরের পাটুয়াপাড়া হাজীর আমবাগান প্রাঙ্গনে স্থানীয় আদর্শ যুব সমাজের উদ্যোগে ২য় বারের মত ইসলামী জালসা অনুষ্ঠিত হয়েছে। ২৫ জানুয়ারী বৃহস্পতিবার বাদ আছর হইতে মধ্যরাত পর্যন্ত অনুষ্ঠিত এ ইসলামী জালসায় প্রধানবক্তা ছিলেন বগুড়া শাহজাহানপুর নগর জেএম ফাজিল স্নাতক মাদ্রাসার অধ্যক্ষ বিশিষ্ট ইসলামী চিন্তাবিদ হযরত মাওলানা মুফতি: বিলাল বিন নওয়াব। ২য় বক্তা ও লালবাগ ২নং আহলে হাদীস জামে মসজিদের খতিব আলহাজ্ব হাফেজ মোঃ আতিকুর রহমান বিন বর্দ্ধমানীর সভাপতিত্বে ৩য় বক্তা ছিলেন মহারাজা গিরিজানাথ উচ্চ বিদ্যালয়ের হেড মাওলানা মোঃ হায়াতুল্লা বর্ধমানী। অন্যান্যের মধ্যে বক্তব্য রাখেন এ্যাড. মোঃ রবিউল ইসলাম রবি, স্থানীয় যুব সমাজের সাধারন সম্পাদক ও হাবিপ্রবি প্রগতিশীল কর্মচারী পরিষদের সাধারণ সম্পাদক মোঃ পারভেজ হোসেন প্রমুখ। উল্লেখ্য স্থানীয় আদর্শ যুব সমাজের মূল লক্ষ্য নামাজ কায়েম করা এবং ইসলামের দাওয়াত প্রচার করা। সেই সাথে বিভিন্ন অসহায় মানুষের কাছে থেকে তাদের সহায়তা করা। এলাকাকে অসামাজিক কার্যকলাপ থেকে মুক্ত রাখা প্রভৃতি।